

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ**  **ΓΕΝΙΚΗ ΓΡΑΜΜΑΤΕΙΑ ΔΑΣΩΝ**  **ΓΕΝΙΚΗ ΔΙΕΥΘΥΝΣΗ ΔΑΣΩΝ ΚΑΙ ΔΑΣΙΚΟΥ ΠΕΡΙΒΑΛΛΟΝΤΟΣ** |  |

**ΑΠΟΦΑΣΗ**

Θέμα: «Προϋποθέσεις εφαρμογής του άρθρου 27 «Επιδότηση Αναδόχων / Δικαιώματα ρύπων» του ν. 5106/2024 (Α΄63)»

**Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ**

Έχοντας υπόψη:

1. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α' 98), το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α' 133).

2. τον ν. 4622/2019 «Επιτελικό κράτος: Οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α΄ 133)

3. Το ν.δ. 86/1969 «Δασικός Κώδιξ» (Α΄7)

4. Τον ν. 4423/2016 «Δασικές Συνεταιριστικές Οργανώσεις και άλλες διατάξεις» (Α΄187)

5. Τα άρθρα 27 και 32 παρ. 4 εδ. α΄ του ν. 5106/2024 «Ρυθμίσεις για την αντιμετώπιση των πολυεπίπεδων επιπτώσεων της κλιματικής αλλαγής στους τομείς: α) της διαχείρισης υδάτων, β) της διαχείρισης και προστασίας των δασών, γ) της αστικής ανθεκτικότητας και πολιτικής, δ) της καταπολέμησης της αυθαίρετης δόμησης, ε) της ενεργειακής ασφάλειας και άλλες επείγουσες διατάξεις» (Α΄ 63)

6. το π.δ. 29/2022 «Οργανισμός Υπουργείου Περιβάλλοντος και Ενέργειας» (Α΄ 77)

7. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α' 131).

8. Το π.δ. 189/2009 «Καθορισμός και ανακατανομή αρμοδιοτήτων των Υπουργείων» (Α' 221), με το οποίο η Γενική Διεύθυνση Ανάπτυξης και Προστασίας Δασών και Φ.Π. μεταφέρεται στο Υπουργείο Περιβάλλοντος, Ενέργειας και Κλιματικής Αλλαγής.

9. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α' 160), όπως τροποποιήθηκε με το π.δ. 29/2022 (Α' 77).

10. Το π.δ. 70/2015 «Ανασύσταση των Υπουργείων Πολιτισμού και Αθλητισμού, Υποδομών, Μεταφορών και Δικτύων, Αγροτικής Ανάπτυξης και Τροφίμων. Ανασύσταση του Υπουργείου Ναυτιλίας και Αιγαίου και μετονομασία του σε Υπουργείο Ναυτιλίας και Νησιωτικής Πολιτικής. Μετονομασία του Υπουργείου Πολιτισμού, Παιδείας και Θρησκευμάτων σε Υπουργείο Παιδείας, Έρευνας και Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο Οικονομίας, Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και Ενέργειας σε Υπουργείο Περιβάλλοντος και Ενέργειας. Μεταφορά Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού» (Α' 114), με το οποίο το Υπουργείο Παραγωγικής Ανασυγκρότησης, Περιβάλλοντος και Ενέργειας μετονομάζεται σε Υπουργείο Περιβάλλοντος και Ενέργειας.

11. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α' 119).

12. Το π.δ. 6/2022 «Σύσταση μετονομασία Γενικών Γραμματειών, σύσταση Ειδικής Γραμματείας, μεταφορά υπηρεσιών και αρμοδιοτήτων» (Α' 17).

13. Το π.δ. 84/2019 «Σύσταση και κατάργηση Γενικών Γραμματειών και Ειδικών Γραμματειών / Ενιαίων Διοικητικών Τομέων Υπουργείων» (Α' 123).

14. Την υπό στοιχεία ΥΠΕΝ/ΥΠΡΓ/79859/5910/25.07.2023 κοινή απόφαση του Πρωθυπουργού και του Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος και Ενέργειας» (Υ.Ο.Δ.Δ. 745).

15. Την υπό στοιχεία ΥΠΕΝ/ΔΟΙΚΔ/74135/6765/30.07.2020 απόφαση του Υπηρεσιακού Γραμματέα ΥΠΕΝ «Ορισμός Αναπληρωτή Προϊσταμένου Γενικής Διεύθυνσης Δασών και Δασικού Περιβάλλοντος» (ΑΔΑ: 6ΡΛ34653Π8-028).

16. Τον ν. 4423/2016 «Δασικές Συνεταιριστικές Οργανώσεις και άλλες διατάξεις» (Α' 182).

17. Την υπό στοιχεία ΥΠΕΝ/ΔΔΔ/53724/85/12-6-2019 υπουργική απόφαση «Τήρηση του Μητρώου Δασικών Συνεταιριστικών Οργανώσεων και Δασεργατών κατ' εφαρμογή του ν. 4423/2016» (Β' 2398).

18. Την υπό στοιχεία ΥΠΕΝ/…………………. εισήγηση της Γενικής Διεύθυνσης Οικονομικών Υπηρεσιών του Υπουργείου Περιβάλλοντος και Ενέργειας, σύμφωνα με τα οριζόμενα στην παρ. 5ε του άρθρου 24 του ν. 4270/2014 (Α' 143), όπως τροποποιήθηκε και ισχύει.

19. Το άρθρο 25 του ν.3486/2006 «Παραγωγή ηλεκτρικής ενέργειας από ανανεώσιμες πηγές ενέργειας και συμπαραγωγή ηλεκτρισμού και θερμότητας υψηλής απόδοσης και λοιπές διατάξεις» (Α΄ 129)

20. Την υπό στοιχεία ΥΠΕΝ/ΓΔΠΠ/… εισήγηση της ΓΔΟΥ του ΥΠΕΝ, σύμφωνα με την οποία από τις διατάξεις της παρούσας προκύπτει δαπάνη η οποία θα διατεθεί από την κατανομή των εσόδων των πλειστηριασμών δικαιωμάτων εκπομπών αερίων ρύπων θερμοκηπίου.

**Αποφασίζουμε**

**Άρθρο 1**

**Γενικές Διατάξεις**

1. Τα Υβριδικά Συνεργατικά Σχήματα (Υ.Σ.Σχη.) και οι Δασικοί Συνεταιρισμοί Εργασίας που έχουν αναλάβει την υλοποίηση της διαχείρισης και εκμετάλλευσης δασών ή διαχειριστικών μονάδων λαμβάνουν ετήσια επιδότηση με βάση τα έσοδα από τους πλειστηριασμούς δικαιωμάτων εκπομπής ρύπων.

2. Ποσοστό …% από τα έσοδα των πλειστηριασμών δικαιωμάτων εκπομπών αερίων ρύπων θερμοκηπίου διατίθενται για την κάλυψη της επιδότησης των φορέων της παραγράφου 1 του παρόντος άρθρου.

**Άρθρο 2**

**Κατανομή Επιδότησης**

1. Το ποσό της επιδότησης υπολογίζεται ως ποσοστό των εσόδων πώλησης της βιομάζας που απολαμβάνεται πολλαπλασιαζόμενο με τον συντελεστή που ορίζεται ανά είδος βιομάζας σε συνδυασμό με τον συντελεστή δυσκολίας διαχείρισης των δασών ή διαχειριστικών μονάδων που έχουν αναλάβει οι φορείς του άρθρου 1.

2. Οι συντελεστές βαρύτητας ανά κατηγορία βιομάζας και δυσκολίας διαχείρισης ορίζονται αντίστοιχα στο ΠΑΡΑΡΤΗΜΑ Α και στο ΠΑΡΑΡΤΗΜΑ Β της παρούσας. Ο συντελεστής Δυσκολίας Διαχείρισης υπολογίζεται από την Γενική Διεύθυνση Δασών και Δασικού Περιβάλλοντος (ΓΔΔΔΠ), λαμβάνοντας υπόψιν τις σχετικές εισηγήσεις των περιφερειακών Δασικών Υπηρεσιών, για την αξιολόγηση των διαχειριστικών μονάδων ευθύνης τους και περιλαμβάνονται στην εκάστοτε πρόσκληση ανάθεσης του άρθρου 21 του ν. 5106/2024. Ο συντελεστής είδους βιομάζας εξαρτάται από τα δασικά προϊόντα που θα παραχθούν.

2.1. **Ο Συντελεστής Είδους Βιομάζας (SB)** ταξινομεί τα προϊόντα βιομάζας, ανάλογα με την δυσκολία παραγωγής, την ποιότητα, τη χρήση την εμπορική τους αξία και τη συμβολή τους στη βιώσιμη διαχείριση των φυσικών πόρων. Ο συντελεστής μειώνεται όσο αυξάνεται η εμπορική αξία του προϊόντος, ώστε να δημιουργούνται κίνητρα για την όσο το δυνατόν μεγαλύτερη απόληψη των λιγότερο εμπορικών προϊόντων, με στόχο την ενίσχυση της προστασίας των δασών.

Τα παραγόμενα προϊόντα βιομάζας περιλαμβάνονται στα είδη και τις κατηγορίες του ισχύοντος Πίνακα Διατίμησης Δασικών Προϊόντων και ταξινομούνται σε έξι κατηγορίες ποιότητας, σύμφωνα με το ΠΑΡΑΡΤΗΜΑ Α της παρούσας απόφασης.

2.2 Ο **Συντελεστής Δυσκολίας Διαχείρισης (SD) ε**κτιμά την πολυπλοκότητα της διαχείρισης του δάσους ή της διαχειριστικής μονάδας, σύμφωνα με τα ιδιαίτερα χαρακτηριστικά όπως η τοπογραφία, η πρόσβαση, οι περιβαλλοντικοί περιορισμοί, η έκταση, οι κλιματικές συνθήκες, κλπ και βασίζεται στις εισηγήσεις των περιφερειακών Δασικών Υπηρεσιών. Ο Συντελεστής Δυσκολίας Διαχείρισηςαυξάνεται σε περιοχές και συνθήκες που απαιτούν μεγαλύτερη προσπάθεια ή έχουν αυξημένο περιβαλλοντικό κίνδυνο.

3. **Υπολογισμός Επιδότησης**

Ο υπολογισμός της επιδότησης γίνεται με τον μαθηματικό τύπο:

**E=R⋅SB⋅SD⋅ Χ%**

Όπου:

**E:** Συνολική επιδότηση (€).

**R:** Έσοδα από την πώληση της βιομάζας (€).

**SB:** Συντελεστής είδους βιομάζας.

**SD:** Συντελεστής δυσκολίας διαχείρισης.

Χ% : ποσοστό για τον υπολογισμό της επιδότησης

Το ανωτέρω ποσοστό καθορίζεται για κάθε πρόσκληση, κατόπιν εισήγησης πενταμελούς Επιτροπής που συστήνεται με απόφαση του Γενικού Γραμματέα Δασών, με τριετή διάρκεια και θα αποτελείται από τον Προϊστάμενο της Γενικής Διεύθυνσης Δασών και Δασικού Περιβάλλοντος ή τον αναπληρωτή του, έναν Προϊστάμενο Επιθεώρησης Εφαρμογής Δασικής Πολιτικής, τον Προϊστάμενο της Διεύθυνσης Διαχείρισης Δασών ή τον Προϊστάμενο της Διεύθυνσης Προγραμματισμού και Δασικής Πολιτικής ως Τακτικά Μέλη, έναν Πανεπιστημιακό Τμήματος Δασολογίας ή Ερευνητή αντίστοιχης ειδικότητας και έναν Οικονομολόγο Πανεπιστημιακής Εκπαίδευσης με τους αναπληρωτές τους.

**Άρθρο 3**

**Διαδικασία Καταβολής της Επιδότησης**

1. Το ύψος της επιδότησης ορίζεται στην πρόσκληση για την συμμετοχή στην διαδικασία ανάθεσης της υλοποίησης της διαχείρισης και της εκμετάλλευσης δημοσίων δασών ή διαχειριστικών μονάδων που εκδίδεται από τον Υπουργό Περιβάλλοντος και Ενέργειας, σύμφωνα με τις διατάξεις του άρθρου 21 του ν. 5106/2024 (Α΄ 63) και δεν μεταβάλλεται μέχρι τη λήξη της διάρκειας της ανάθεσης.

2. Η επιδότηση καταβάλλεται στους φορείς του άρθρου 1 της παρούσας, κατόπιν ελέγχου και πιστοποίησης της αποληφθείσας βιομάζας.

**Άρθρο 4**

Στην παρούσα Απόφαση προσαρτώνται, ως αναπόσπαστο μέρος της, ΠΑΡΑΡΤΗΜΑΤΑ Α και Β σχετικά με τους Συντελεστές Είδους Βιομάζας και Δυσκολίας Διαχείρισης.

**Άρθρο 5**

**Έναρξη Ισχύος**

Η παρούσα ισχύει από τη δημοσίευσή της στη Εφημερίδα της Κυβερνήσεως.

Η παρούσα να δημοσιευθεί στην Εφημερίδα της Κυβερνήσεως.

Αθήνα, … Μαρτίου 2025

Ο Υπουργός Περιβάλλοντος και Ενέργειας

ΘΕΟΔΩΡΟΣ ΣΚΥΛΑΚΑΚΗΣ

**ΠΑΡΑΡΤΗΜΑ Α**

**ΣΥΝΤΕΛΕΣΤΗΣ ΕΙΔΟΥΣ ΒΙΟΜΑΖΑΣ**

**ΠΙΝΑΚΑΣ 1: Κατηγοριοποίηση προϊόντων βιομάζας για τον υπολογισμό του Συντελεστή Είδους Βιομάζας:**

|  |  |  |  |
| --- | --- | --- | --- |
| **Κατηγορίες ποιότητας** | **Κατηγορίες και είδη Παραχθέντων δασικών προϊόντων, σύμφωνα με τον ισχύοντα Πίνακα Διατίμησης Δασικών προϊόντων και ανάλογα με την κατηγορία ποιότητας της προηγούμενης στήλης** | **Αξιολόγηση/Χρήση** | **Βάρος Wi** |
| Υψηλής ποιότητας ξυλεία (τεχνική ξυλεία Α, Β ποιότητας) |  | Υψηλή εμπορική αξία, περιορισμένη χρήση για ενέργεια | 1.0 |
| Μέσης ποιότητας ξυλεία (λοιπές κατηγορίες τεχνικής ξυλείας) |  | Μέτρια εμπορική αξία, χρήση για βιομηχανικά προϊόντα | 1.2 |
| Χαμηλής ποιότητας ξυλεία (στρογγύλια, σχίζες, κλπ) |  | Κύρια χρήση για παραγωγή ενέργειας | 1.4 |
| Στερεά Βιοκαύσιμα (καυσόξυλα) |  | Καύση για θερμότητα και ενέργεια | 1.6 |
| Εξειδικευμένα Προϊόντα (δασικά Υπολείμματα, υπολείμματα υλοτομιών, θρυμματισμού, κλπ.) |  | Προηγμένες εφαρμογές, χρήση για παραγωγή εδαφοβελτιωτικών ή καύση | 1.7-2.0 |
| Δευτερογενείς Καρπώσεις |  | Υψηλή εμπορική αξία, περιορισμένη χρήση για ενέργεια | 1.0 |

**Μαθηματικός Τύπος για τον υπολογισμό του Συντελεστή Είδους Βιομάζας (SB):**

Όπου:

* Qi: Ποσότητα προϊόντος i που εξάγεται από το δάσος.
* Qtotal: Συνολική ποσότητα εξαγόμενης βιομάζας.
* Wi: Συντελεστής βαρύτητας (βάρος) κατηγορίας για το προϊόν i (βλ. ΠΙΝΑΚΑ 1 παραπάνω)

**ΠΑΡΑΡΤΗΜΑ Β**

**ΣΥΝΤΕΛΕΣΤΗΣ ΔΥΣΚΟΛΙΑΣ ΔΙΑΧΕΙΡΙΣΗΣ**

**ΠΙΝΑΚΑΣ 2: Κατηγορίες Δυσκολίας Διαχείρισης**:

|  |  |  |
| --- | --- | --- |
| **Κατηγορία** | **Περιγραφή** | **Εύρος τιμών Ci** |
| Χαμηλή Δυσκολία | Χωρίς ιδιαίτερη δυσκολία, αφορά το κάθε εξεταζόμενο κριτήριο ξεχωριστά | 1.0–1.2 |
| Μέτρια Δυσκολία | Μέτρια δυσκολία, αφορά το κάθε εξεταζόμενο κριτήριο ξεχωριστά | 1.3–1.5 |
| Υψηλή Δυσκολία | Υψηλή Δυσκολία, αφορά το κάθε εξεταζόμενο κριτήριο ξεχωριστά | 1.6–1.8 |
| Πολύ Υψηλή Δυσκολία | Πολύ Υψηλή Δυσκολία, αφορά το κάθε εξεταζόμενο κριτήριο ξεχωριστά | 1.9–2.0 |

**Μαθηματικός τύπος για τον υπολογισμό του Συντελεστή Δυσκολίας Διαχείρισης (SD)**

Όπου:

Gi: Συντελεστής βαρύτητας για κάθε κριτήριο (βλ. παρακάτω πίνακα).

Ci: Τιμή κριτηρίου (π.χ. τοπογραφία, πρόσβαση, κτλ.).

Ο συντελεστής βαρύτητας για κάθε κριτήριο καθώς και οι τιμές κάθε κριτηρίου ανάλογα με την κατηγοριοποίηση τους, εξειδικεύονται κάτωθι:

|  |  |
| --- | --- |
| **Κριτήριο** | **Βάρος (Gi​)** |
| Τοπογραφία | 0.24 |
| Πρόσβαση | 0.17 |
| Περιβαλλοντικοί  Περιορισμοί | 0.17 |
| Κλιματικές Συνθήκες | 0.17 |
| Δασική Σύνθεση | 0.08 |
| Έκταση | 0.17 |